ગિરીશને પોતાની ટ્રેનિંગ સેશન્સમાં અસ્વસ્થતા અનુભવવાનું શરુ થયું. ડોક્ટર્સની મુલાકાત લીધી તો કહ્યું કે ફ્લુની અસર છે. ત્યાં ટૂંકસમયમાં ગિરીશે જોયું કે દાંતના પેઢાંમાંથી લોહી રીસતું હતું. ડેન્ટિસ્ટની મુલાકાત લીધી તે તેમણે કહ્યું કે ઇન્ફેક્શનના કારણે એમ થયું છે. પહેલાંના ડૉક્ટરની જેમ તેમણે પણ કેટલીક જેનેરિક મેડિસિન લખી આપી. આ ઘટનાઓની વચ્ચે એક દિવસ ગિરીશ ટ્રેનિંગ સેશનમાં જ ભોંય પર ફસડાઇ પડ્યો. તેને લાગ્યું કે તેના શરીરમાં કંઇ ગંભીર સ્થિતિ સર્જાઇ છે. કેમેય કરીને તે હોસ્પિટલ પહોચ્યો અને તેને અનુભવાતાં લક્ષણોની વિગતે વાત કરી.